पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के बीच अब सीवान नगर परिषद आगे आया है। नगर निकाय की ओर से जहां लोगों को कोरोना से बचाव के लिए जागरूक किया जा रहा है, वहीं शहर के लोगों के बीच प्रति परिवार छह-छह मास्क का वितरण किया जा रहा हैं और घरों को सैनिटाइज किया जा रहा है। अध्यक्ष सिंधु सिंह और कार्यपालक पदाधिकारी राहुल धर दूबे के नेतृत्व में नगर निकाय की टीम ने शहर व आसपास के इलाकों में मंगलवार की सुबह से ही अभियान चलाया।इस दौरान लोगों के बीच मास्क का वितरण किया गया। वहीं लोगों से नियमित रूप से मास्क का उपयोग करने, दो गज की दूरी का पालन करने और साफ-सफाई का ख्याल रखने का निर्देश दिया गया। अध्यक्ष सिंधु सिंह ने बताया है कि प्रति परिवार छह मास्क का वितरण शुरू किया गया है। जल्द से जल्द सभी लोगों को मास्क उपलब्ध करा दिया जाएगा। ताकि कोरोना महामारी के बीच सभी लोग मास्क का उपयोग कर सकें और हम सब मिलकर कोरोना के खिलाफ जारी जंग जीत सके। मोहल्ले में पहुंचकर नगर परिषद की टीम घरों को सेनेटाइज करने में जुटी हुई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn